**Anunț**

**Selectarea a doi experți pentru instruire în cadrul seminarului**

**„Ce înseamnă politici locale eficiente în domeniul turismului rural?”**

**Data lansării:** 26.03.2018

**Data limită pentru aplicare:** 02.04.2018, ora 18.00

**Solicitant:** Consiliul Raional Soroca  și Institutul pentru Dezvoltare și Inițiative Sociale (IDIS) „Viitorul”,Administrația raională Iampil (Ucraina), (Republica Moldova)

Proiectul ***„****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”*** este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC). În acest context, Consiliul Raional Soroca și Institutul pentru Dezvoltare și Inițiative Sociale (IDIS) „Viitorul” organizează un concurs public de selectare a doi experți naționali.

**Total participanți la seminar:**

* 30 de reprezentanți ai APL de nivelul I (local) și de nivelul II (raional), din raioanele Soroca și Iampil
* 30 de furnizori de servicii turistice din raioanele Soroca și Iampil (câte 15 furnizori din fiecare raion)

**Cine poate aplica:**

Doi experți vor pregăti conținutul și prezentările corespunzătoare pentru seminarul „Ce înseamnă politici locale eficiente în domeniul turismului rural?**”**.

*Seminarul ar trebui să conțină următoarele subiecte:*

1. Contextul legislativ-normativ cu privire la politicile de dezvoltare a turismului la nivel local în Republica Moldova și Ucraina.
2. Abordarea beneficiilor pentru comunitățile locale generate de activitățile turistice.
3. Parteneriatul public-privat ca element al politicilor în domeniul turismului.
4. Modele de succes privind dezvoltarea politicilor locale în domeniul turismului rural la nivel național și internațional.
5. Studii de caz privind politicile locale eficiente în domeniul turismului rural.

*Conținutul / cuprinsul seminarului vor fi discutate mai detaliat cu experții selectați. Prezentările vor fi elaborate în limba rusă de către experți.*

**Experții trebuie să întrunească următoarele criterii:**

* Studii universitare în istorie, turism, geografie, administrație publică sau domenii conexe (drept, economie, relații internaționale ș.a.);
* Studiile de masterat sau doctoratul în domeniile respective și studiile în străinătate sunt un mare avantaj;
* Cunoștințe temeinice cu privire la subiectul abordat;
* Experienţă de cercetare independentă și posedarea excelentă a domeniului profesat (experiență de minimum 3 ani);
* Interesul demonstrat pentru performanțe analitice;
* Abilitați de prezentare și interacțiune cu participanții de la seminare / traininguri;
* Experiență în desfășurarea trainingurilor, seminarelor, moderarea conferințelor.

**Candidații selectați trebuie să demonstreze:**

* Abilități avansate de comunicare în limbile română și rusă și capacitate de expunere și scriere coerentă, structurată şi accesibilă în limbile română și rusă, inclusiv în terminologia domeniului de expertiză;
* Abilități analitice și comunicaționale avansate;
* Creativitate, seriozitate, abordare sistemică;
* Loialitate, bun simț și integritate profesională;
* Spirit de echipă și flexibilitate în raport cu alți experți/consultanți identificați în cadrul proiectului.

**Data și locul desfășurării instruirii:**

Consiliul Raional Soroca  și Institutul pentru Dezvoltare și Inițiative Sociale (IDIS) „Viitorul” vor desfășura instruirea pe data de **10 aprilie 2018, în orașul Soroca.**

**Detalii logistice:**

Instruirea va dura o zi (de la ora 10.00 până la ora 17.00). Instruirea participanților la seminar / training se va desfășura în limba rusă.

Consiliul raional Soroca și partenerii săi vor acoperi cheltuielile legate de seminarul de instruire: sala de conferință, materiale și prezentări pentru participanți, pauză de cafea, pauză de masă, transport.

**Procedura de aplicare**: CV-ul va fi expediat pe următoarea adresă de e-mail: ungureanu.carolina@gmail.com (cu titlul:Expert)***,*** sau depus la sediul *IDIS ”Viitorul”, or. Chișinău, str. Iacob Hâncu 10/1,* până pe data de **2 aprilie 2018, ora 18.00.**

***Proiectul „****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”****este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC).*